23 жніўня 1939 года быў заключаны Дагавор аб ненападзе паміж Германіяй і Савецкім Саюзам (пакт Молатава — Рыбентропа). Паводле сакрэтнага дадатковага пратаколу аб размежаванні сфер узаемных інтарэсаў ва Усходняй Еўропе на выпадак «тэрытарыяльна-палітычнага пераўладкавання», прадугледжвалася ўключэнне Эстоніі, Латвіі, Фінляндыі, Усходняй Польшчы і Бесарабіі ў сферу інтарэсаў СССР.